Officii nostri sollicitudine commonemur ut ecclesiasticas facultates ecclesiæ servitoribus, et maxime regulariter viventibus, largiri debeamus. Quia ego Hugo, videlicet Autisiodorensis episcopus, ratione commonitus, ecclesiæ Sancti-Petri de Ponte, et fratribus, in eadem ecclesia sub regula sancti Augustini viventibus, dono in perpetuum atque concedo ecclesiam Sanctæ-Mariæ de Quena et redditus ecclesiæ, in quantum ad presbyterium et victualia sacerdotis pertinent. Hoc autem donum facimus, amicis et filiis nostris quorum nomina infrascripta sunt, laudantibus et persuadentibus, hujusque concessionis existentibus: Rainaudo, scilicet archidiacono; Bernardo, archipresbytero; Gaufrido, abbate de Rupibus; Richardo, abbate de Cailleio; Stephano, cellerario; Gaufrido, canonico; Hugone, presbytero de Corvou et cæteris quampluribus. Ut igitur donum, superius determinatum, firmum, inviolabiliter et ratum perpetuo habeatur, sigilli nostri auctoritate presens cyrographum muniri et roborari præcipimus.